S-2529/2021

Mál þetta, sem dómtekið var 21. maí sl., er höfðað með ákæru, útgefinni af lögreglustjóranum á höfuðborgarsvæðinu 4. maí 2021, á hendur X, kt. [...], [...], [...], fyrir eftirtalin hegningar- og fíkniefnalagabrot:

1. Fyrir líkamsárás með því að hafa, föstudaginn 28. maí 2019, að [...] í [...], veist með ofbeldi að A, kt. [...], og kastað í hana matardisk, en diskurinn lenti á efra baki A og brotnaði. Af þessu hlaut A marblett á efra baki vinstra megin.

Telst þetta varða við 1. mgr. 217. gr. almennra hegningarlaga nr. 19/1940.

2. Fyrir hótanir með því að hafa, þriðjudaginn 23. júlí 2019, sent B, kt. [...], eftirfarandi skilaboð í gegnum samskiptaforritið Facebook, en ummælin voru til þess fallin að vekja hjá B ótta um eigið líf, heilbrigði og velferð: „mundu 1 B ef þu snertir krakkann minn þa drep eg þig“

Telst þetta varða við 233. gr. almennra hegningarlaga nr. 19/1940.

3. Fyrir líkamsárás með því að hafa, fimmtudaginn 1. ágúst 2019, utandyra við [...] í [...], veist með ofbeldi að B kt. [...], hrækt í andlit hennar og rifið í hár hennar, allt með þeim afleiðingum að B hlaut hálstognun, eymsli yfir höfuðleðri hægra megin við hvirfil, roða í hársverði auk þess sem hár losnaði úr höfði hennar.

Telst þetta varða við 1. mgr. 217. gr. almennra hegningarlaga nr. 19/1940.

4. Fyrir þjófnað með því að hafa, þriðjudaginn 3. mars 2020, í verslun Gallerí 17 í Kringlunni stolið stuttermabol að söluverðmæti kr. 3.995.

Telst þetta varða við 244. gr. almennra hegningarlaga nr. 19/1940.

5. Fyrir líkamsárás með því að hafa, á sama tíma og stað og frá er greint í ákærulið 4, í kjölfar afskipta vegna háttsemi sem þar er lýst, veist með ofbeldi að C, kt. [...], þar sem hann gegndi störfum sem öryggisvörður, slegið hann ítrekað í bringu hans, slegið og hrækt í andlit hans og sparkað í hægra hné hans, allt með þeim afleiðingum að hann hlaut eymsli yfir vöðvafestum í hálsi og verk yfir vöðvafestum við hnéskel.

Telst þetta varða við 1. mgr. 217. gr. almennra hegningarlaga nr. 19/1940.

6. Fyrir líkamsárás með því að hafa, á sama tíma og stað og frá er greint í ákærulið 4, í kjölfar afskipta vegna háttsemi sem þar er lýst, veist með ofbeldi að D, kt. [...], þar sem hann gegndi störfum sem öryggisvörður, sparkað ítrekað í sköflung hans, með þeim afleiðingum að hann hlaut bólgu og eymsli utanvert á ganglimum og eymsli hliðlægt yfir vinstri fótlegg.

Telst þetta varða við 1. mgr. 217. gr. almennra hegningarlaga nr. 19/1940.

7. Fyrir þjófnað með því að hafa, miðvikudaginn 18. mars 2020, í verslun S. Gunnbjörnssonar ehf. að Iðnbúð 8 í Garðabæ, stolið hárlengingum að söluverðmæti kr. 28.396.

Telst þetta varða við 244. gr. almennra hegningarlaga nr. 19/1940.

8. Fíkniefnalagabrot með því að hafa, miðvikudaginn 18. mars 2020, haft í vörslum sínum 2,07 gaf amfetamíni, sem lögregla fann við öryggisleit á ákærðu á Hafnarfjarðarvegi í Garðabæ.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

9. Fyrir þjófnað með því að hafa, föstudaginn 2. október 2020, í verslun IKEA að Kauptúni í Garðabæ, stolið Monstera pottaplöntu og Rågkorn blómapott, samtals að söluverðmæti kr. 6.280.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar. Þá er krafist upptöku á framangreindum 2,07 gaf amfetamíni sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð 808/2018.

Einkaréttarkröfur:

Vegna ákæruliðar 2 og 3 gerir M-kk-nf D-kk-nf N-kk-nf, lögmaður, fyrir hönd B, kt. [...], kröfu um að ákærðu verði gert að greiða brotaþola kr. 2.000.000 í miskabætur, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 1. ágúst 2019 þar til mánuður er liðinn frá birtingu kröfunnar, en síðan dráttarvaxta samkvæmt 1. mgr. 6. gr., sbr. 9. gr. sömu laga frá þeim degi til greiðsludags. Þá er krafist málskostnaðar að mati dómsins eða skv. síðar framlögðum reikningi, auk virðisaukaskatts á málflutningsþóknun.

Vegna ákæruliðar 5 gerir B-kvk-nf E-kvk-nf B-kvk-nf, lögmaður, fyrir hönd C, kt.

[...], kröfu um að ákærða greiði brotaþola skaða- og miskabætur samtals að fjárhæð kr. 1.000.000 með vöxtum skv. 8. gr. vaxtalaga nr. 38/2001 frá 03.03.2020, en síðan með dráttarvöxtum skv. 9. gr., sbr. 1. mgr. 6. gr. vaxtalaga frá þeim degi er mánuður er liðinn frá því að krafan er birt kærðu til greiðsludags. Þá er þess jafnframt krafist að kærðu verði gert að greiða brotaþola málskostnað að skaðlausu, skv. síðar framlögðu málskostnaðarreikningi eða mati réttarins, að viðbættum 24%virðisaukaskatti, fyrir að halda fram bótakröfu sinni í málinu.

Vegna ákæruliðar 6 gerir D-kvk-nf S-kvk-nf S-kvk-nf, lögmaður, fyrir hönd D, kt. [...], kröfu um að ákærða verði dæmd til að greiða honum miskabætur að fjárhæð 800.000 kr. auk vaxta skv. 8. gr. vaxtalaga nr. 38/2001 frá 3. mars 2020 til þess dags er mánuður er liðinn frá því ákærðu var kynnt bótakrafan, og dráttarvaxta samkvæmt 1. mgr. 6. gr. laga nr. 38/2001 um vexti og verðtryggingu frá þeim degi til greiðsludags. Verði brotaþola ekki skipaður réttargæslumaður er þess krafist að ákærða verði dæmd til að greiða lögmannskostnað brotaþola samkvæmt framlögðum málskostnaðarreikningi eða að mati dómsins og að teknu tilliti til skyldu brotaþola til greiðslu virðisaukaskatts af málflutningsþóknun.

Verjandi ákærðu krefst vægustu refsingar sem lög leyfa. Jafnframt krefst hann frávísunar bótakrafna, en til vara verulegrar lækkunar. Þá krefst hann hæfilegrar þóknunar sér til handa.

Við þingfestingu málsins 21. maí sl. féll sækjandi frá ákærulið 9.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín eftir að fallið hefur verið frá ákærulið 9. Sannað er með játningu ákærðu og öðrum gögnum málsins að ákærða er sek um þá háttsemi sem h enni er gefin að sök og eru brot hennar rétt heimfærð til refsiákvæða í ákæru.

Ákærða er fædd í[...] [...]. Samkvæmt framlögðu sakavottorði, dagsettu 30. apríl 2021, var hún dæmd [...] 2012 í fjögurra mánaða fangelsi, skilorðsbundið í tvö ár, fyrir þjófnað, fjársvik og umferðarlagabrot. Með dómi [...] 2013 var henni gerð níu mánaða fangelsisrefsing, skilorðsbundið í tvö ár, fyrir rán og fjársvik. Þann [...] 2013 var hún dæmd í 12 mánaða fangelsi, skilorðsbundið í þrjú ár, fyrir líkamsárás og þjófnað, en með þeim dómi var skilorðsdómurinn frá [...] 2013 tekinn upp og málin dæmd í einu lagi. Sama ár gekkst ákærða undir sektargerð vegna umferðarlagabrots og þá gekkst hún að nýju undir sektargerð [...] 2016, vegna fíkniefnalagabrots. Þann [...] 2016 var hún dæmd í 30 daga fangelsi vegna gripdeildar og [...] 2016 í 18 mánaða fangelsi fyrir þjófnað, umferðarlaga- og fíkniefnalagabrot. Með þeim dómi var skilorðsdómurinn frá [...] 2013 tekinn upp og málin dæmd í einu lagi. Þann [...] 2 017 var ákærða dæmd í 30 daga fangelsi fyrir gripdeildir, þjófnað, líkamsárás og eignaspjöll. Þann [...] 2017 var ákærðu veitt reynslulausn af eftirstöðvum refsingar 285 dagar. Þann [...] 2019 gekkst hún undir sektargerð vegna umferðarlagabrots og að lokum var hún dæmd í 12 mánaða fangelsi fyrir þjófnað og gripdeild með dómi [...] 2019 og var þá framangreind reynslulausn dæmd upp.

Ákærða er í máli þessu sakfelld fyrir fjórar líkamsárásir, tvö þjófnaðarbrot, hótanir og fíkniefnalagabrot. Brotin í fyrstu þremur liðum ákærunnar voru framin fyrir uppkvaðningu framangreinds dóms frá [...]2019. Er því um hegningarauka að ræða hvað þau brot varðar og verður refsing því tiltekin eftir reglum 77. gr. og 78. gr. almennra hegningarlaga. Við ákvörðun refsingar verður jafnframt litið til þess að ákærða hefur gengist greiðlega við brotum sínum og hefur unnið hart að því að bæta stöðu sína. Með vísan til 1., 2., 5. og 8. tl. 1. mgr. 70. gr. verður refsing ákærðu ákveðin fangelsi í þrjámánuði. Í ljósi sakaferils ákærðu þykir ekki unnt að skilorðsbinda refsinguna.

Með vísan til lagaákvæða í ákæru eru gerð upptæk 2,07 gaf amfetamíni sem hald var lagt á við rannsókn málsins.

Ekki var sótt þing vegna bótakröfu B og var skaðabótakrafa hennar því felld niður, sbr. 2. málslið 2. mgr. 174. gr. laga nr. 88/2008.

Af hálfu C er krafist miskabóta að fjárhæð 1.000.000 króna vegna ákæruliðar 5. Brotaþoli á rétt á miskabótum með vísan til 26. gr. skaðabótalaga nr. 50/1993 og þykja þær hæfilega ákveðnar 20 0.000 krónur ásamt vöxtum eins og í dómsorði greinir. Þá á brotaþoli rétt til málskostnaðar sem ákveðinn verður 295.380 krónur.

Af hálfu D er krafist miskabóta að fjárhæð 800.000 krónur vegna ákæruliðar 6. Brotaþoli á rétt á miskabótum með vísan til 26. gr. skaðabótalaga nr. 50/1993 sem þykja hæfilega ákveðnar 20 0.000 krónur ásamt vöxtum eins og í dómsorði greinir og verður málskostnaður hans ákveðinn 295.380 krónur.

Ákærða greiði málsvarnarþóknun skipað verjanda síns, S-kk-ef K-kk-ef K-kk-ef lögmanns, 636.120 krónur að meðtöldum virðisaukaskatti, og 55.942 krónur í annan sakarkostnað.

Af hálfu ákæruvaldsins flutti málið S-kvk-nf H. B-x-x.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærða, X, sæti fangelsi í þrjámánuði.

Ákærða sæti upptöku á 2,07 gaf amfetamíni.

Ákærða greiði C 2 0 0.000 krónurmeð vöxtum skv. 8. gr. laga nr. 38/2001 um vexti og verðtryggingu frá 3. mars 2020 til 21. júní 2021, en með dráttarvöxtum skv. 9. gr., sbr. 1. mgr. 6. gr., sömu laga frá þeim degi til greiðsludags, auk 295.380 króna í málskostnað.

Ákærða greiði D 2 0 0.000 krónur með vöxtum skv. 8. gr. laga nr. 38/2001 um vexti og verðtryggingu frá 3. mars 2020 til 21. júní 2021, en með dráttarvöxtum skv. 9. gr., sbr. 1. mgr. 6. gr., sömu laga frá þeim degi til greiðsludags, auk 295.380 króna í málskostnað.

Ákærða greiði málsvarnarþóknun skipað verjanda síns, S-kk-ef K-kk-ef K-kk-ef lögmanns, 636.120 krónur, og 55.942 krónur í annan sakarkostnað.

B-kvk-nf B-kvk-nf